JohanHeinsen/ENO huggingface dataset:
Viborger Samler, 1845-05-24
For faa Dage siden er anden Beretning om danske Borgeres Medvirken til Danskhedens Bevarelse og Opreisning i Hertugdømmet Slesvig" for Aaret 1844 udkommet. Til Foreningen til dansk Underviisnings Fremme er der, foruden de tidligere anmeldte Bidrag til Beløb 26, 142 Rbd., i 1844 fremdeles tegnet 1897 Rbd., saa at Totalbeløbet af de hidtil tegnede Bidrag er 28,039. Rbd. Af disse ere tidligere indbetalte 13,700 Rbd., i 1844 fremdeles 3103, saa at Totalbeløbet af indbetalte Bidrag udgjør 16,803 Rbd. Udgifterne have udgjort 3821 Rbd., hvoraf den allerstørste Deel, over 3000 Rbd.,er anvendt paa Høiskolen i Rødding. For Tiden udgjør Beholdningen 10,247 Rbd. Foreningens Virksomhed er holdt inden en betydeligt snevrere Grændse, end der i den første Jndbydelse er angivet, idet den, i Erkjendelse af at der først af Regjeringen maa træffes Foranstaltninger til at sikkre Nordskesvig en dansksindet Embedstand, førden private Goddædighed i denne Retning kan udrette noget Væsentligt, især kun er gaaet ud paa, at bringe Bonde høiskolen i Nødding i Gang. - Den slesvigske Hjælpe forening, hvis Formaal er at fremme Foretagender til dansk Nationalitets Opretholdelse, Beskjærmelse, og Udvikling i Slesvig, har i aarlige Bidrag modtaget 2182 Rbd., i Bidrag een Gang for alle 1512 Rbd.; i Alt altsaa 3634 Rbd. Som de fornemste Gjenstande for dens Virksomhed er i Jndbydelsen nævnte den danske Journalistik i Slesvig, de danske Sognebibliotheker og personlige Bestræbelser i den nationale Sags Tjeneste. Hvorledes der i disse Retninger er virket, har Comiteen naturligviis ikke kunnet offentliggjøre, da derved personlige Forhold maatte fremdrages, og Sagen i det Hele lide Skade. Den ikke store Jndtægt er ikke blot medgaaet, men der er en Underbalance at dække; Comiteen venter imidlertid med Rette, at danske Mænd og Qvinder ville finde forøget Opfordring til at understøtte dens patriotiske Stræben med Bidrag, som for den Enkelte kun ere ringe, men som samlede til Et ville kunne udrette Meget. (Fædrel.)
Viborger Samler, 1845-05-24
Tractaten om Salget af de danske Besiddelser i Ostindien, til det britisk-ostindiske Compagni indeholder bl. A. følgende Bestemmelser: Zions Kirke og Jerusalems og Bethlehems Kirker i Tranquebar, den katholske Kirke og Copel sammesteds, den katholske Kirke og Capel i Serampore, Serampore Collegium og Serampore Hospital for Jndfødte, ere samtlige byggede eller funderede ved private Midler, disse Kirker og Stiftelser, med alle deres Eiendele, urørlige og rørlige, samt Capitaler, tilhøre de respective Menigheder og Selskaber, og ere derfor ei indbefattede i denne Overdragelse. De Jndvaanere i fornævnte Establissementer, Europæere saavelsom Jndfødte, der vedbliver at boe i Establissementerne, ville blive satte under de i Britisk-Jndien gieldende Loves Beskyttelse, og den Religionsfrihed, Eiendoms- og alle andre Rettigheder, som de hidindtil have været i Besiddelse af under den danske Regjering, vil forblive uforkrænket, som Tilfældet er med alle personlige og Eiendoms Rettigheder over hele Britisk-Jndien. Tractaten skal ei have nogensomhelst Jndvirkning paa den Handel, som Hs. danske Majestæts Undersaatter nu føre eller ville føre i nogen ostindisk Havn, eiheller skal Handelen blive mere indskrænket end den vilde have bleven, dersom Hs. danske Majestæt havde vedbleven at besidde de Establissementer, som nu overdrages. Det skal være det kongelige Missions-Collegium i Kjøbenhavn tilladt, at fortsætte dets Bestræbelser for Hedningernes Omvendelse til den christelige Religion, og bemeldte Collegium skal nyde den samme Beskyttelse af Regjeringen i Jndien, som deslige engelske Foreninger nyde under Landets almindelige Love.
Viborger Samler, 1845-05-24
J Berl. Tid, læses en udførlig, hjertegribende Beretning om det i sin Tid saa meget omtalte russiske Linieskib Ingermannlands" Forliis under Norge; der omkom af Stabsofficererne 3, af Overofficererne 17, af Underofficererne 23, af Musikere 8, af Menige 304, af Oppassere 2, af private Tienere 4, af Fruentimmer 21 og af Børn 7, i Alt 389. Reddede bleve 503, og deriblandt 14 Officerer, 7 Fruentimmer og eet Barn. "Død, Begravelse og Barnedaab i een Time." Under denne Overskrift læses følgende Artikel i "Flyveposten En ung Kone, der med næsten ubort Hengivenhed og Opoffrelse havde viist sin feilende Ægtefælle Kjærlighed og Troskab, forlod efter 10 Maaneders Ægteskab og efter 14 Dages haarde Lidelser, i yderlig Fattigdom, Livet. En fortvivlet Mand, et grædende Barn, en syg Moder og en 93-aarig Bedstemoder omgav hendes stille Kiste, hvori hun laa smykket i den helligste Pynt, i hendes Brudedragt. J Fredags Middag, den 16de, var det høitidelige Øieblik, da hun skulde bortbæres til Fredens Havn. Hr. Stiftsprovst Tryde endte netop nogle Trøstensord til de Efterladte, og idet man hamrede Laaget til paa de sorte Fjæle, udstødte den Afdødes Moder et dybt Suk – det sidste i dette Liv. Her laae altsaa Datter, og Moder døde tæt ved hinanden; den Ene smykket som Brud, den Anden fortklædt som en sørgende Moder. Det var et rædselsfuldt høitideligt Øieblik for det omstaaende Følge. Hr. Stiftsprovst Tryde viste sig nu baade som Præst og Menneske. Han foranstaltede i samme Time det spæde Barn døbt og anbragt i Huset hos en Familie, der ædelmodig antog det som deres eget. Den gamle Oldemoder sattes i en Stiftelse, og Manden til en adspredende Beskjæftigelse. Til dette Hværv nød den værdige Geistlige andre Ædles velgjørende Bistand.
Viborger Samler, 1845-05-24
Paa Roeskilde-Jernbane er der da nu endelig begyndt; dog ikke ved Kjøbenhavn, eller ved Roeskilde, men ved Damhuset. Aarsagen dertil skal være, deels at ved Dambuset skal der anlægges et af de vigtigste Arbeider, en Jernbue, og deels at Expropriationen endnu ikke er ordnet paa de andre Steder. Paa Banens Fortsættelse til Corsøer skal der nu være tegnet saa mange Actier, at man kan ansee den som afgjort, og det er unægtelig et Livsspørgsmaal for den hele Sag; thi lykkes det ikke at faae Banen fortsat til Corsøer, saa ville vi tvivle om, at den vil betale sig. Banen til Klampenborg skal der ikke være Noget i Veien for, saasnart Concessionen er erholdt, den vil, saaledes som fra først af har været paatænkt, komme til at gaae ud fra Nørreport, og mellem Lyngby og Strandveien, og saaledes slet ikke berøre den Have, hvis Eier man fortalte anvendte hele sin Jndflydelse for at forhindre den. (O. Th. Av.)
Viborger Samler, 1845-05-24
Odense. Den fra Odense Borgerrepræsentation udgaaede Takadresse til Kjøbenhavns Borgerrepræsentanter, er afsendt til Bestemmelsestedet med 707 Underskrifter.
Viborger Samler, 1845-05-24
J den kgl. Mønt i Altona møntes i denne Tid Speciesdalere, hvortil for en Deel de efterhaanden smeltede Couranttolvskillinger anvendes.
Viborger Samler, 1845-05-24
Det er bekjendt - hedder det i itzeboer Ugeblad, i een af dets sædvanlige Correspondent Meddelelser fra Nordslesvig - at den danske Propaganda ved sidste Stændervalg fik P. H. Lorenzens Valg som Deputeret for Sønderborg sat igjennem. Efter hans Død synes det nu, at man har kastet sine Øine paa Secretairen for den nordslesvigske Forening, den bekjendte Lauriz Skau, og haaber at see denne udfylde Lorenzens Plads i Stænderforsamlingen; men da hans Gaard ikke gjør ham valgbar, saa skal Propaganden nu have kjøbt en stor Gaard til ham i Landsbyen Wilstrup, og, som der paastaaes, betalt den af Krigskassen." - For det ellers næsten alvidende itzeh. Ugeblad er det uforklarligt, hvorfra de Danske tage alle de Penge, som de udgive i det nordlige Slesvig. "Det er rigtignok en almindelig Formodning, hedder det, at disse betydelige Summer udredes af den velbekjendte Krigskasse; men hvorledes denne Kasse stedse kan vedblive at være fyldt, og af hvad Kilde den øser, det er en Gaade, som Jngen endnu har været istand til at løse.
Viborger Samler, 1845-05-24
Vi have tidligere omtalt en Landsmand, Lieutenant C.F. Mathiessen, der skulde være gaaet over til den muhamedanske Tro og kort efter af den tyrkiske Regiering blev beordret til Bagdad i Egenskab som Bataillonschef, hvorfra han af den derværende Pascha sendtes til Staden Erwill for der at oprette og bestyre en Qvarantaine=Anstalt. Jfølge udenlandske Blade skulde M. senere være bleven ryddet af Veien af Tyrkerne. Man har nu erholdt paalidelig Efterretning om at Ms. Død skal være foranlediget af byppig Badning i Floden Zab, der havde en ondartet Feber til Følge, hvoraf han døde efter, Dages Sygdom. Naar det i "Aarb. Av." og derefter i flere Blade har været berettet, at Kammerherre Tillisch skulde afgaae med Stiftamtmanden, Kammerherre Hoppe, til det Jslandske Alting, da maa dette grunde sig paa en heel Navneforvexling, eftersom det er Kammerherre Bardenfleth, og ingen Tillisch, der afgaaer som kongelig Commissair for at aabne det Jslandske Althing, og den medfølgende Stiftamtmand over Øen vender tilbage til sit Embede og ikke til Althinget. (Aalb. Av.) Det priceske Selskab forlader Aarhuus paa Mandag.
Viborger Samler, 1845-05-24
Kjøbenhavns Børs-Cours, den 20de Mai. Hamborg 2 M. - a vista 199 1/2.4 pCt. Kgl. Obligationer (uden Rente) 103 3/4 a 104 Rbd. Sedl. Nationalbank=Actier 151 1/2 a 152 Rbd. i r. S.
Viborger Samler, 1845-05-24
Handels- og Skibs-Efterretninger. Ved en Generalforsamling, som Kjøbenhavns Urtekræmmer laugs Jnteressenter afholdt i Torsdags i forrige Uge, fremkom Hr. L. J. Bjerring med et Forslag, som eenstemmig vedtoges, om nemlig at indgaae til Cancelliet med en Forespørgsel om den ny Helligdags-Forordnings rette Forstaaelse og især om mere Besked, end den man har været istand til at opnaae hos vedkommende Politiembedsmand. (Fædrel.)J Loll. Falst. Av. fortælles, at en Herre, der ankom med Dampskibet til Bandholm en Dag først i denne Maaned, havde de Jndfald at ville spinde Silke paa Toldvæsenets Bekostning, og havde til den Hensigt spundet sig ind i endeel kostbare Silketørklæder og adskillige Alen fiint Klæde; men blev strax efter Jlandstigningen afhaspet af Toldvæsenet. Thisted, den 22de Mai. Det er ikke længere end Siden Juleaften, da flere Mennesker druknede ved Steenberg Strand, og atter har man igjen en Melding om, at i Tirsdags Eftermiddag er ved Fæbbersted Strand en Baad forulykket. Den var taget ud paa Havet for at fiske, da et pludselig opkommet Uveir kantrede Baaden circa 20 Favne fra Land; og Baadens Mandskab, 5 Mand, hvoriblandt 2 Familiefædre, bleve Bølgernes Rov. (Thist. Av.)
Viborger Samler, 1845-05-24
Agger Kanals Skibsliste. Jndk. den 16de Mai. H. P. Mortensen fra Altona til Lemvig og flere Steder med Stykgods, L. C. Thomsen fra Christiansand til Thisted med Trælast, H. Breum fra Arendal til Nykjøbing med Trælast, Salt og Jern. For Udgaaende henlaae i Kanalen den 19de De. Skipperne P. H. Mortensen, og O. Jensen, Begge bestemte til Norge.
Viborger Samler, 1845-05-24
Ved Tallotteriets 1402den Trækning i Wandsbeck, den 20de Mai, udkom: Nr. 6. 5. 83. 27. 41.
Viborger Samler, 1845-05-24
Reisende med Dampskibet "Chr. VIII." fra Kallundborg, til Aarhuus, den 21de Mai. Dr. Rector Lange med Frue og Søn, Frue Weile, Cand. theol. Elmquist, Kjøbmand W. Møller, Godsforvalter Munster med Kone, Kornhandler Reichmann. Til Samsøe Jnspecteur Kruse.
Viborger Samler, 1845-05-24
Reisende med Dagvognen fra Randers til Viborg, den 22de Mai. Consul Jensen, Jfr. Ramus, Hr. Münster og Kone, Hr. Engel.
Viborger Samler, 1845-05-24
Døde, Kjøbenhavn: Casserer Andreas Deichmann, 46 Aar Klasselotteri=Collecteur Jacob Jacobsen, 58 Aar; Bogholder, Wilh. Evaldt Knutzen, 52 Aar; Kleinsmed Christian Fr. Jensen; Mad. Maren Jørgensen Hviid, f. Hack, 85 Aar; Maler svend F. G. Ringberg, 22 Aar; Jnger Margr. Schierbek, 72, Aar; Jacobine Frederikke Pengel, f. Schouw; Tracteur Fr. Ernst Ambach, 56 Aar; Ludvig August Welling, 22 Aar; Barbara Cathrine E. Halversen, 45 Aar. - Skibbinge ved Præsto: Enken Sophie M. Magd. Møller, f. Jensen, 80 Aar. Store Fuglede Præstegaard: Consistorialraad Bertel Struer, 81 Aar. - Rynkeby Sognepræst for Rynkeby og Revninge Menigheder, Jacob Chr. Bloch, 71 Aar. - Horsens, Niels Christian Schack Wiborg, 78 Aar; Vognmand Just Christophersen, 54 Aar.
Viborger Samler, 1845-05-24
Jmorgen prædiker i Domkirken Ls. H. Hr. Stiftsprovst Ursin i Søndresogns Kirke Hr. Pastor Silverberg.
Viborger Samler, 1845-05-24
Domme, afsagte i den Kongl. Landsoverret i Viborg, den 13de Mai 1845. Nr. 59. - Ldsovpkt. Jespersen som Actor, contra Lsorpkt. Juul som Defenfor for Peder Pedersen, Jens Christian Pedersen, Peder Christensen Sodberg eller Steenkløver og AneBunk Thomasdatter, tiltalte deels for bedrageligt Forhold og deels for Tyveri og Hæleri og ved Han-Herredernes Extraret dømte, Peder Pedersen, Jens Christian Pedersen og Ane BunkThomasdatter til at hensættes til Forbedringshuusarbeide i Viborg Tugt- og Forbedringshuus, de 2de Første hver i 2 Aar og den Sidste i 1 Aar, samt Peder Christensen Sodberg eller Steenkløver til at hensættes i Fængsel paa Vand og Brød i 6 Gange 5 Dage. – Dom: "Arrestanterne, Peder Pedersen og Jens Christian Pedersen, bør hensættes til Forbedringshuusarbeide i Viborg Tugt- og Forbedringshuus, den Første i 2 Aar og den Sidste i 1 1/2 Aar. De Tiltalte, Peder Christensen Sodberg eller Steenklover og Ane Bunk Thomasdatter, bør hensættes, den Første i Fængsel paa Vand og Brød i 5 Dage, og den Sidste i simpel Fængsel i 8 Dage.
Viborger Samler, 1845-05-24
Nr. 62. – Ldsorpkt. Holm som Actor, contra Ldsovrpkt. Jespersen som Defenfor for Hattemagersvend Christen Jensen, tiltalt for at have spillet Hazardspil, og ved Mariager Kjøbstads Extraret dømt at bøde 10 Rbd. Sølv til Mariager Kjøbstads Fattigkasse. - Dom: "Tiltalte, Hattemagersvend, Christen Jensen, bør bøde 10 Rbd. Sølv til Mariager Kjøbstads Politikasse". Nr. 81. - Ldsovrpkt. Nyboe som Actor, contra Ldsorpkt. Quistgaard som Defenfor for Gaardmand Mads Eriksen Spang toft, tiltalt for enten selv at have efterskrevet eller ved en Anden falskeligen ladet skrive Niels Christensen Østergaards Navn under en Paategning af 6te Juli 1843 paa en af Tiltalte til bemeldte Østergaard den 2de Febr. 1840 udstedt Panteobligation for 60 Rbd. med Prioritet i Tiltaltes Gaard næstefter 300 Rbd. Ved Morsøe Herreders Extraret er Tiltalte frifunden for Actors Tiltale og Actionens Omkostninger at udredes af det Offentlige. Dom: "Herredstingsdommen bor ved Magt at stande.
Viborger Samler, 1845-05-24
Nr. 82. - Ldsoprykt. Cancelliraad Møller som Actor, contra Ldsovrpkt. Juul som Defenfor for Arrestanten Søren Christensen, tiltalt for Tyveri, og ved Veile Kjøbstads Extraret dømt til at hensættes i Fængsel paa Vand og Brød i 2 Gange 5 Dage. - Dom: "Bytingsdommen bør ved Magt at stande." Nr. 123. - Ldsoprykt. Juul som Actor, contra Ldsovrpkt. Lykke som Defenfor for Simon Christensen, tiltalt for at have gjort sig skyldig i Tyveri og ulovlig Omgang med Hittegods, og ved Læsøe Birks Extraret dømt til at hensættes til Arbeide som Forbedringshuusfange i Viborg Tugt- og Forbedringshuus i 1 Aar og 6 Maaneder. – Dom: "Tiltalte, Simon Christensen, bør hensættes i Fængsel paa Vand og Brød i 4 Gange 5 Dage. Nr. 135. Ldsoprykt. Juul som Actor, contra Ldsoprykt, Lykke som Defenfor for Niels Christian Thomsen, tiltalt for Tyveri, og ved Kjær Herreds Extraret dømt til at hensættes, i Fængsel paa Vand og Brød i 6 Gange 5 Dage. – Dom: "Herredstingsdommen bør ved Magt at stande, dog saaledes, at Straffetiden bestemmes til 4 Gange 5 Dage". Nr. 86. - Ldsoppkt. Juul som Actor, contra Ldsorpkt. Lykke som Defensor for Arrestanterne Anders Mortensen Provst og Jens Jensen Madam, tiltalte for at have gjort sig skyldige i Bedrageri, ved paa forskjellige Steder, som Arrestanterne i Forening besøgte paa en Reise i Efteraaret 1843 i det nordlige Jylland, at have benyttet deels urigtige Navne deels andre falske Foregivender som Middel til at faae Handeler afsluttet paa Credit om Creaturer og andre Gjenstande, som de ikke agtede at betale, og ved Dronninglund Herreds Extraret dømte til at hensættes til Forbedringshuusarbeide i Viborg, Tugt- og Forbedringshuus, Førstnævnte i 1 Aar og Sidstnævnte i 2 Aar. - Dom: "Med Hensyn til Arrestanten Anders Mortensen, med Tilnavn Provst, bor Underretsdommen ved Magt at stande. Derimod bør Arrestanten Jens Jensen, med Tilnavn Madam, for Actors videre Tiltale i denne Sag fri at være, dog saaledes, at han in solidum med Arrestanten, Anders Mortensen udreder samtlige Actionens Omkostninger".
Viborger Samler, 1845-05-24
AVERTISSEMENTS. agGuldarbeide. Et nyt moderne Udvalg af de nyeste brugelige Gienstande, anbefales af Undertegnede; tillige maa jeg bemærke, at jeg seer mig istand til at udsælge det efter kjøbenhavnske Priser. Ærbødigst, For Guldets Godhed indestaaes. A. Schnoyder. Viborg, den 12te Mai 1845. Spegesild, fede, norske, faaes for 15 Mk. pr. Fjerding hos A. W. Sendberg. S. Funch, Skrædermester, er flyttet fra St. Hansgade til St. Mathiasgade tæt ved Hjultorvet i Hr. Bager Klitgaards Gaard.
Viborger Samler, 1845-05-24
Fiint heglet Hør & Hamp J. J. Samson. er atter arriveret hos Stødt Melis, lyst Candis & Puddersukker, er nylig arriveret til billige Priser hos J. J. Samson. Af den billige hvide Vaske-Sæbe (i en langt bedre Qvalitet end Sidste) til 12 s. pr. 24, faaes atter hos J. J. Samson.
Viborger Samler, 1845-05-26
Nr. 81. 73 Aarg. Kongelig allernaadigst privilegeret a Stifts-Tidende. Vivor Forsendes med Brevposten i Danmark og Hertugdommerne. Connossansesaarsagsassessorsassessor Connossansesaarsagsassessorsassessor Mandagen den 26de Mai 1845. Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officin.
Viborger Samler, 1845-05-26
Nyeste Postefterretninger. Nordamerica og Vestindien. Efterretninger fra New-Yort af 30te April stadfæste de sidste Meddelelser om Stemningen i de forenede Stater med Hensyn til de politiske Forhold med England. Man er i Almindelighed utilbøielig til at betragte Oregonspørgsmaalet som en Anledning til Krig. Endog den imod England indtagne New Fork Herald forlanger vel at de nødvendige Forholdsregler til blodig Tilbageviisning af et muligt Angreb fra Englands Side skulle træffes, men fraraader paa det Bestemteste Krigen, hvilken Journalen anseer som en stor Ulykke for de forenede Stater. Rich mond Inquirer, der ansees som et halv officielt Organ for Regjeringen, yttrer sig endog paa en meget bestemt Maade til Fordeel for Fredens Opretholdelse. "Vel, anfører denne Journal, "hentyder Meget paa en Tilbøiehed hos det herskende Parti til i sin hele Udstrækning af gjøre vore Fordringer paa Oregongebetet gjeldende selv da om Staterne derved maatte løbe Fare for Krig. Men vi troe ikke at denne Mening finder Anklang iblandt Folket. Oregonspørgsmaalet egner sig fortrinsviis til en Voldgiftskjendelse. Ere vore Fordringer ikke retfærdige saa tør vi ikke soutenere dem. Tidligere har Storbritannien, under de meest liberale Betingelser tilbudt sig at underkaste Sagen en saadan Voldgift. Dette fredelige Tilbud blev med mere Energie end Værdighed forkastet af vor Regjering. Fornyer Storbritannien sit Tilbud, saa tage vi ikke i Betænkning at erklære, at det strax maa antages. Vi løbe ingen Fare for at miste det, som med Ret tilhører os, og der, hvor Fordringerne ere giensidige og forviklede, skulde Eftergivenhed fra begge Parter, ledet og ordnet ved en nentral Magts Skjøn, udnævne Differentspuncterne. Skulde vi ved Afsindighed eller Taabelighed blive indviklede i en Krig med England, ja maaskee endog med hele Verden, da bør vi anvende Alt hvad der staaer i vor Magt for at bringe samme til et lykkeligt Udfald; men vi hengive os til det Haab, at vort Land ikke vil vorde indviklet i en saadan Kamp, førend alle med vor Stats Ære samstemmende Bestræbelser ere blevne forsøgte og anvendte til Fredens Opretholdelse." Efter Efterretninger fra Veracruz i Mexico af 12te April havde Mexico vel endnu ikke erklæret de forenede nordamericanske Stater Krig; imidlertid findes i den officielle Journal Diario deel Gobierno af 3die April den Meddelelse, at den mexicanske Regjering allerede har truffet Anstalter til Krig, hvilke kun af Hensyn til Statens Jnteresse ikke detaillerede kunne komme til Publicums Kundskab. - St. Anas Proces skrider lang som fremad.
Viborger Samler, 1845-05-26
Fra Hovedstaden paa Haiti - Port an Prince – meldes, at Expræsident Herard, krydser med en Skonnert ved Sydkysten af Haiti. Kysterne bevogtes med Strenghed for at forhindre en Landgang. Flere af Expræsidentens Tilhængere skulle være satte fast, og den bestaaende Regjering har decreteret at alle Landsforviste, der træffes paa Øen, ville vorde skudte efter Krigsretsdom.
Viborger Samler, 1845-05-26
Schweiz. Luzern, den 17de Mai. J Morges Kl. 7 begyndte Forhandlingen i Dr. Steigers Proces. Man begik den Skjændighed at føre den ulykkelige Mand i Lænker op paa Raadhuset. Sex Landjægere omgave ham; det var saaledes ikke at befrygte, at den Anklagede skulde undvige. Parternes Forredrag varede i 3 Timer. "Fur sprech Heg fremtraadte ikke som Anklager, men den ordentlige Fiscal Martin Künsel, der vel drev paa Stadfæstelse af Underrettens Dom, men derhos aabenhiertig tilstod, at de af Steiger og hans veltalende Forsvarer, Dr. Casimir Plyffer, anførte Forsvarsgrunde ei vare uden Væg og gjorde Sagen tvivlsom; det stod nu til Retten at afgjøre. Dødsdommen stadfæstedes af Retten med 7 Stemmer imod 3 (til en Dødsdom kræves; af Stemmernes Antal). Det er neppe, siger Neue Zürich. Zeitung, at betvivle at flere Stemmer vilde have erklæret sig til Fordeel for Steiger, dersom ikke den fatale Omstændighed var indtruffen, at de nye Valg til Overretten netop finde Sted om nogle faa Dage. De, som stemte til Fordeel forSteiger, havde ikke Haab om at gjenvælges. Under de retlige Forhandlinger var St. Jacobskirken i Forstaden, fuld af Mennesker, der opsendte til Himmelen Bønner om et gunstigt Forsvar for Dr. Steiger, - denne udmærkede Læge, der ved sine store Kundskaber og sin sjeldne Uegennyttighed har et betydeligt Anhang blandt alle Folkeclasser. Da Dommen var bleven bekjendtgjort, stode Skræk og Sorg malede i Alles Ansigter. De fleste af Tilhørerne i Retssalen rakte Steiger Haanden, da han forlod Raadhuset. Det sidste Haab beroer nu paa det store Raad, og om dette Haab sagde Dr. Steiger i sin Forsvarstale: Er en Dødsdom engang udtalt i sidste Jnstants, hvo vil da retfærdiggjøre eller trøste sig med at en anden Auctoritet, kan benaade! Af hvor mange Tilfældigheder er en Benaadning ofte afhængig? Hvo indestaaer for at benaadning indtræffer i Tider, hvori de politiske Bølger gaae høit, selv da hvor den er begrundet, og i det Tilfælde at benaadning ikke skulde indtræffe, paa hvem vilde da vel Byrden af en overilet Dødsdom falde? Hvo kan igjen gjøre en fuldbyrdet Dødsdom god; i dette Tilfælde eringen Revision, ingen Rehabilitation mere mulig." Fra Schweiz meldes under 17de Mai, at Lugern skal have forlangt af den herværende Regjering to Compagnier Skarpskytter, der skulle, om fornødent gjøres, assistere ved Dommens Execution over Steiger. Man troer at det igaar forsamlede Krigsraad har beskjæftiget sig med dette Anliggende. Om faa Dage samles det store Raad. Lutter Omstændigheder, der lade befrygte det Værste forden Ulykkeliges Skjebne.
Viborger Samler, 1845-05-26
Paris, den 19de Mai. Journalen le Constitutionner – Thiers's Organ, hæver og tager i Menneskelighedens og Retfærdighedens Navn sin Stemme til Fordeel for den til Døden dømte Steiger.
Viborger Samler, 1845-05-26
Frankerig. Paris, den 19de Mai. Over Marseille haves meget gunstige Efterretninger fra Algerien. Opstanden i Dahara er dæmpet fuldstændig; de fleste Høvdinger have tilbudt deres, kun under strenge Betingelser antagne Underkastelse. Den Marabut, der myrdede en fransk Skattekræver i Milianah, er halshugget af Stammens Høvding; det afslaaede Hoved er tilstillet de franske Auctoriteter. Hoskrækkesværme vise sig i saa frygtelig Mængde, at man frygtede for at Uddunstingen af de paa Jorden liggende, creverede Dynger, kunde fremkalde anstikkende Sygdomme. Marschal Bugeand menes nu at begive sig til Bugia, Midtpunctet i Cabylien.